**London Symphony Orchestra** (LSO) regnes blant verdens ledende symfoniorkestere.

Historie
--------

**LSO** ble grunnlagt i 1904 som det første uavhengige orkesteret i England. Orkesterets første sjefsdirigent var *Hans Richter*. Den første konserten ble holdt 9. juni 1904 med Richter som leder. Helt fra begynnelsen av samarbeidet LSO tett med engelske komponister som *sir Edward Elgar* og *Ralph Vaughan Williams*.

En konsert LSO holdt i Paris i 1906 var den første gjesteopptreden et britisk orkester holdt i utlandet. Ytterligere reiser førte LSO til Amerika (1912), Israel (1960) og Japan (1963). I 1973 holdt de en vellykket debutopptreden under Festspillene i Salzburg. Etter det har orkesteret regelmessig turnert over hele verden, blant annet med årlige konserter i Lincoln Center, New York City.

Da det nye Barbican Centre ble ferdigstilt i 1982, ble dette LSO's faste tilholdssted og konsertlokale for deres viktigste konserter. I 2003 ble *St. Luke's* åpnet med ekstra kontorplass og prøvelokaler, og er sentrum for *LSO Discovery*-program som sikter seg inn på å gi barn og ungdom kjennskap til kunstmusikk.

Utenfor konsertsalene
---------------------

Allerede fra grunnleggelsen har LSO vært et profilert orkester for filmmusikk. De første melodiene som ble berømt var fra *Dangerous Moonlight (1941)* og *Love Story (1944)*, senere fulgte blant annet *Star Wars*, *Braveheart* , *Supermann*, *Prosjekt brainstorm*, *Krull*, *Return to Oz*, *Honey, I Shrunk the Kids*, *Hvem lurte Roger Rabbit?* og *Harry Potter*-filmene. Heller ikke popmusikk har orkesteret holdt seg for gode til å arbeide med, for eksempel medvirket de på opptakene til Beatles-albunet *Sgt. Pepper's Lonely Hearts Club Band* eller sangen *So lang man Träume noch leben kann* med bandet Münchener Freiheit. De har også spilt inn musicals, eksempelvis *Chess* i 1984.

London Symphony Orchestra er også kjent for tallrike arrangementer av verdenskjente pop- og rocklåter som ble utgitt under betegnelsen «Rock Classic», og orkesteret regnes som en av denne genrens grunnleggere.

I år 2000 stiftet LSO CD-labelen *LSO Live* som blant annet har utgitt Grammy-premierte opptak av Berlioz’ *Les Troyens*. 

Orkesteret ble i 1966 supplert med *London Symphony Chorus* med over 200 sangere.

Sjefsdirigenter
---------------

* 1904-1911 Hans Richter
* 1911-1912 Edward Elgar
* 1912-1914 Arthur Nikisch
* 1915-1917 Thomas Beecham
* 1919-1922 Albert Coates
* 1930-1931 Willem Mengelberg
* 1932-1935 Hamilton Harty
* 1951-1954 Josef Krips
* 1960-1964 Pierre Monteux
* 1965-1968 István Kertész
* 1968-1979 André Previn
* 1979-1988 Claudio Abbado
* 1988-1995 Michael Tilson Thomas
* 1995-2007 Sir Colin Davis
* 2007-2008 Valery Gergiev
* Fra 2008- Esa-Pekka Salonen

Mellom 1922 og 1930 hadde ikke LSO sjefsdirigent.

Andre Londonorkestre
--------------------

* London Philharmonic Orchestra
* Royal Philharmonic Orchestra
* London Sinfonietta
* English Chamber Orchestra
* Philharmonia Orchestra
* BBC Symphony Orchestra
* Academy of St Martin in the Fields

Referanser
----------

1. ↑  «The World's Greatest Orchestras». *Gramophone* **(engelsk)**. 23. mars 2010. Besøkt 15. februar 2023.
2. ↑  «LSO past Principal Conductors and Title Holders» (PDF). London Symphony Orchestra. Besøkt 19. november 2009.

Eksterne lenker
---------------

* (en) Offisielt nettsted Rediger på Wikidata

* (en) London Symphony Orchestra – kategori av bilder, video eller lyd på Commons Rediger på Wikidata
* (en) London Symphony Orchestra på Internet Movie Database Rediger på Wikidata
* (en) London Symphony Orchestra på Apple Music Rediger på Wikidata

* (en) London Symphony Orchestra på Discogs Rediger på Wikidata

* (en) London Symphony Orchestra på Discogs Rediger på Wikidata

* (en) London Symphony Orchestra på MusicBrainz Rediger på Wikidata

* (en) London Symphony Orchestra på Spotify Rediger på Wikidata

* (en) London Symphony Orchestra på Songkick Rediger på Wikidata

* (en) London Symphony Orchestra på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BBC Things **·** MusicBrainz **·** MusicBrainz **·** Discogs **·** Discogs **·** AllMusic
 |